cyanic-selkie/wikianc huggingface dataset:
Gubernijos–Biržų siaurasis geležinkelis
Istorija
1919 m. perėmus geležinkelių tinklą iš vokiečių okupacinės valdžios Lietuvos Susisiekimo ministerijos žinion, imta rūpintis šių geležinkelių sutvarkymu ir pritaikymu ūkio reikmėms. 1921 m. geležinkelis iš Gubernijos prailgintas iki Šiaulių, 1922 m. – iš Pasvalio iki Biržų. Tais pačiais metais nuo Petrašiūnų stoties nutiesta atšaka į Linkuvą. 1935 m. 600 mm vėžė praplatinta iki 750 mm; darbas, sutelkus didelį skaičių darbininkų, atliktas per dvi paras. 1937–1938 m. iš Joniškėlio nutiesta linija į Panevėžį, pastatyti nauji sijiniai kniedyti tiltai per Lėvenį (65 m ilgio) ir Pyvesą (40 m). Antrojo pasaulinio karo metu nutiesta atšaka iš Joniškėlio į Žeimelį.
Po Antrojo pasaulinio karo geležinkelio reikšmė atskiruose ruožuose pradėjo mažėti. Anksčiausiai, XX a. šeštajame ar septintajame dešimtmetyje, uždarytas Gubernijos–Šiaulių ruožas. 1980 m. uždarytas Gubernijos–Pakruojo ruožas. 1985 m. nutiesus platųjį geležinkelį iš Radviliškio į Pakruojį su atšakomis į Petrašiūnų ir Klovainių skaldos gamyklas, eismas nutrauktas ir Pakruojo–Petrašiūnų ruože. Ilgiausiai išsilaikė Petrašiūnų–Joniškėlio ir didesnę krovinių apyvartą turėjęs Joniškėlio–Biržų ruožas. Vežta mediena, akmens anglis, cukriniai runkeliai, durpės, dolomito skalda, trąšos, kuras. Į Biržus iš Joniškėlio atvykdavo du prekiniai ir vienas keleivinis traukinys. 1988 m. keleivinių traukinių eismas nutrauktas, krovininiai traukiniai keletą metų dar važinėjo. 1996 m. linija galutinai uždaryta.
Stotys
thumb|Petrašiūnų stotis thumb|Pasvalio stotis 2012 m. thumb|Biržų stotis Linijoje įvairiais laikais veikė šios stotys ir stotelės (gyvenviečių pavadinimai dabartiniai):
Tiesdami geležinkelį karo reikmėms, vokiečiai pastatais nesirūpino – statė juos laikinus, medinius, neišvaizdžius, tad daugumos jų iki šių laikų neišliko. Po Pirmojo pasaulinio karo tvarkant ir plečiant iš vokiečių perimtą geležinkelį, rūpintasi ir naujų stočių pastatų statyba. Iš pradžių statyti kuklesni – vienaaukščiai, mediniai. Vėliau, ypač po 1935 m., kai geležinkelis pertvarkytas į platesnę vėžę, Pasvalio (1932 m.), Petrašiūnų (1936 m.), Pakruojo (1938 m.) ir Joniškėlio (1938 m.) stotyse iškilo dviaukščiai, mūriniai.
Riedmenys ir eismas
thumb|Šilumvežis TU2-245 (paminklas) Pakruojo stotyje thumb|Metalinis tiltas per [[Pyvesa|Pyvesą]] Pirmąjį Lietuvos nepriklausomybės dešimtmetį keleivių ir prekių pervežimui naudoti vokiški T3 serijos garvežiai. Jų traukiami sąstatai atstumą nuo Gubernijos iki Biržų įveikdavo tik per 10 valandų. Po to, kai geležinkelis paplatintas iki 750 mm, Gubernijos ir Panevėžio depai iš Čekoslovakijos akcinės bendrovės „Škoda” įsigijo galingesnių P5 serijos garvežių. Dėl savo dydžio ir masyvumo jie nepritapo prie siauruko trasos ir dažnai „išeidavo” iš kelio, sukeldami avarijas, todėl greitai buvo jų atsisakyta ir grįžta prie ankstesnių garvežių. Nuo 1957 m. garvežius pradėta keisti Kalugoje pagamintais Tu2 serijos dyzeliniais lokomotyvais. Trys iš šių šilumvežių dabar eksponuojami Pakruojo, Joniškėlio ir Biržų stotyse.
Prieš karą, 1932 m., kai kuriuose siauruko ruožuose keleivius vežiodavo Kauno siaurųjų geležinkelių dirbtuvėse inžinieriaus Jono Avižonio pagamintos automotrisės. Pirmoji motrisė su vidaus degimo varikliu kursuodavo iš Šiaulių iki Biržų ir įveikdavo atstumą mažiau nei per 4 valandas. 1933 m. gruodį Biržų stotyje pildant motrisės baką benzinu, jis užsiliepsnojo, motrisė stipriai apdegė ir nebebuvo naudojama. 1941 m. tarp Šiaulių ir Gubernijos stočių kursavo automotrisė, kurioje buvo 36 keleivių vietos.
Sovietmečiu kelionė iš Gubernijos į Biržus trukdavo 5 valandas, todėl prie traukinio kartais prikabindavo restorano vagoną, o kartais – kino vagoną, kurį atkabindavo tarpinėse stotyse ir palikdavo kelioms paroms kinui demonstruoti.
1969 m. tiesioginio keleivinio traukinio iš Gubernijos į Biržus nebebuvo. Traukiniai kursuodavo iš Panevėžio į Guberniją ir iš Panevėžio į Biržus, abu – kartą per parą. Keleivinių-krovininių traukinių Nr. 956/957 Panevėžys–Gubernija ir Nr. 954/955 Panevėžys–Biržai tvarkaraštis 1969 m. birželį (iki/nuo Joniškėlio stoties):
Ozurgetis
Ozurgetis – miestas vakarinėje Gruzijoje, prie Nanatebio upės. Geležinkelio stotis. Yra cerkvė, dramos teatras, kraštotyros muziejus.
Istorija
Sovietmečiu, 1934–1989 m. vadinosi Macharadzė, tuo metu veikė Arbatos ir subtropinių kultūrų institutas. Iki 2006 m. važinėjo troleibusai.
Brunėjus olimpinėse žaidynėse
Istorija
Didžiausia kada nors išsiųsta delegacija – 3 sportininkai (2012 m.)
Sporto šakos
Brunėjaus sportininkai dažniausiai pasirodo lengvosios atletikos, plaukimo, sportinio šaudymo rungtyse.
Le paria
Le paria – 1969 m. sukurtas veiksmo filmas.
Turinys
Netoli Ispanijos sienos gangsteriai atkabina nuo traukinio sąstato vagoną ir pagrobia deimantų krovinį. Po susišaudymo ir mėginimo vienas kitą nužudyti, į ranką sužeistas banditas Manu pabėga su deimantais ir užklysta į atokius namus, kuriuose gyvena kontrabandininko našlė Liučija su sūnumi. Jie suteikia Manu prieglobstį, o šis pasinaudoja moters sūnumi, kad susisiektų su nusikaltimo organizatoriais. Jis susitinka su savo meiluže Silvija, tačiau tvirtina, kad deimantų neturi, tuo tarpu vietinis nusikaltėlių vadeiva, užsakęs apiplėšimą, siekia bet kokiomis priemonėmis rasti Manu, kurio taip pat ieško ir policija.
Prasideda kova tarp atskirų banditų grupelių, taip pat policijos dėl deimantų, kurie paslėpti Manu nuskandintame furgone. Kai Manu ir prie jo prisijungęs bendrininkas Rolfas deimantus iškelia iš jūros, Silvija pradeda derėtis su užsakovu dėl grobio dalies, tačiau susitarti nepavyksta. Šie suleidžia lėtai veikiančių nuodų Rolfui ir priverčia jį užpulti Manu, kad, atlikus užduotį, gautų priešnuodžių...
FK Rakovski Ruse
FK Rakovski Ruse – buvęs Bulgarijos futbolo klubas iš Rusės.
Nelsonas (Naujoji Zelandija)
Nelsonas  – miestas Naujojoje Zelandijoje, Pietų salos šiaurėje, Tasmano įlankos pakrantėje, beveik pačiame Naujosios Zelandijos centre. Sudaro administracinį regioną. Yra oro uostas, jūrų uostas, plentas iki Inverkargilo.
Istorija
Gyvenvietė prieš 700 metų įkurta maorių. XIX a. vid. prasidėjo europiečių imigracija. Nelsono miestas įkurtas 1841 m. 1858 m. tapo antruoju Naujojoje Zelandijoje vyskupijos centru.
FA Šiauliai B
Istorija
Šiaulių futbolo akademija įkurta 2007 metais sujungus VšĮ „Napoleono“ futbolo klubą ir „Klevo“ sporto mokyklą.
2020 m.
2020 m. Šiaulių futbolo akademija sėkmingai licencijavosi ir žaidė Pirmoje lygoje, bei subūrė dublerinę ekipą, kuri dalyvavo Antroje lygoje, Vakarų zonoje. Treneriu paskirtas Marius Gurskis. Dublerių komanda debiutavo 2020 m. II lygoje. Galutinėje komandų rikiuotėje ekipa liko trečioje vietoje.
2021 m.
2021 m. ekipa žaidė Antroje lygoje, kurioje nebeliko Vakarų ir Pietų zonų, o 20 komandų rungtėsi vientisoje lygoje. Pirmame etape šiauliečiai buvo tarp lyderių ir pateko į stipriųjų grupę. Finaliniame etape užėmė penktą vietą.
2022 m. licencijavosi Pirmai lygai; tapo vienu iš dalyvių, kurie rungtyniavo 2022 m. Pirmoje lygoje.
Apranga
Komanda žaidžia geltonai/juodais marškinėliais, juodais šortais, geltonomis arba juodomis kojinėmis.
Svečiuose aprangos raudonos, o kojinės geltonos.
Sudėtis
Atnaujinta:
Marcello Catalano
thumb|Marcello Catalano, 2008 Marcello Catalano (g. 1975 m. liepos 28 d.) – Italijos gamtos tyrinėtojas bei rašytojas, besispecializuojantis vabzdžiaėdžių augalų srityje.
Aukščiau nurodyto intereso, kurį Marcello Catalano plėtoja nuo 1985 m., rezultatu 1990-ųjų pabaigoje tapo Italijos vabzdžiaėdžių augalų bendrijos įsteigimas (Associazione Italiana Piante Carnivore, A. I.P. C.) bei šios bendrijos kartą per tris mėnesius, išeinančio žurnalo įkūrimas, AIPC News (vėliau pavadinto AIPC Magazine).
Terdžola
Terdžola – miestas vidurio Gruzijoje, Imerečio žemumoje, Čcharos dešiniajame krante, 14 km į šiaurės vakarus nuo Zestafonio. Rajono centras. Vyrauja maisto pramonė. Apylinkėse yra išlikusios keletas tvirtovių, senų cerkvių.
Marcello Catalano
Kaip gamtininkas, nuo 2004 m. Catalano tyrinėja įvairias Ąsotenių rūšis iš Indokinijos pusiasalio. 2010 m. jis išleido monografiją „Nepenthes della Thailandia“, kur apibūdino 5 naujus taksonus iš Tailando: Nepenthes andamana, Nepenthes chang, Nepenthes kerrii, Nepenthes suratensis ir ''Nepenthes mirabilis var. globosa''.
Naujasis Plimutas
Naujasis Plimutas  – miestas Naujojoje Zelandijoje, Šiaurės salos vakarinėje pakrantėje, prie Tasmano jūros. Taranakio regiono centras. Jūrų uostas, oro uostas, geležinkelio stotis.
Chemijos, tekstilės, mėsos pramonė, netoliese išgaunamos gamtinės dujos ir nafta. Yra šiluminė elektrinė.
Istorija
Miestas išaugo iš 1828 m. įkurto Ngamotu prekybos posto. Pavadintas pagal Plimuto miestą Anglijoje, iš kurio atsikėlė pirmieji kolonistai.
Iturėja
Iturėja  – senovės Artimųjų Rytų (Istorinės Sirijos) regionas, buvęs dabartinės Sirijos pietvakariuose (Daros muchafazos šiaurinė dalis ir Damasko muchafazos vakarinė dalis) ir Libano rytuose. Senieji regiono gyventojai buvo iturėjai, semitų kilmės tauta. Dalis autorių juos sieja su arabais, kita dalis – su aramėjais.
Po islamizacijos šiam regionui prigijo arabizuotas pavadinimas Džaiduras.
Geografija
Antikos laikais Iturėja buvo neaiškiai apibrėžtas regionas, išsidėstęs į šiaurę nuo Golano ir Betanėjos. Tai buvo aukštumų kraštas, besitęsiantis palei Hermono ir Antilibano kalnų rytines pašlaites. Šie kalnai jį skyrė nuo Bekos slėnio vakaruose. Į rytus nuo jo buvo Aramas. Iturėja užėmė svarbią strateginę padėtį, būdama tarpininkė tarp Finikijos vakaruose ir Damasko rytuose.
Pagrindiniai Iturėjos miestai buvo Libano Chalkidė (kai kurių autorių siejama su dab. Andžaru), Abila ir Pilypo Cezarėja (kartais priskiriama Golanui),.
Raida
Iturėja istoriniuose šaltiniuose yra minima tik nuo helenizmo laikų, nors kai kurie autoriai bando sieti Iturėją su bibliniu vietovardžiu Jetur.
Iturėja buvo Seleukidų imperijos dalis. II a. pr. m. e. pabaigoje minima, kad Hasmonėjų karalius Aristobulas I surengė karinį žygį į šiaurę ir prisijungė didelę dalį Iturėjos. Vėliau yra minimas Iturėjų karalius Ptolemėjas, kuris valdė 85-40 m. iš Chalkidės miesto. Manoma, kad jis galėjo pasinaudoti proga sukurti nepriklausomą karalystę, kuri istoriografijoje vadinama Chalkidės karalyste. Vėliau minimi jos karaliai Lisanijas ir Zenodoras. 23 m. pr. m. Zenodorui mirus Iturėja buvo perduota valdyti Erodui Didžiajam. Po šio mirties 4 m. pr. m. e. dalis Iturėjos regiono liko egzistuoti kaip nepriklausoma karalystė (minimas jos karalius Lisanijas), o pietinės jos teritorijos atskirtos ir atiduotos valdyti Erodo sūnui Pilypui kartu su Batanėja, Trahonitis ir Gaulanitis. Vėliau čia valdė Erodas Agripa I, Erodas Agripa II ir Aristobulas. Šiam mirus 92 m. Iturėja prijungta prie Sirijos provincijos.
In/Casino/Out
In/Casino/Out – antrasis amerikiečių post-hardcore grupės „At the Drive-In“ albumas, išleistas 1998 m. rugpjūčio 18 d. Albumas buvo įrašytas kaip koncertinis studijinis įrašas, tikintis, jog tai geriau perteiks grupės gyvų pasirodymų energiją ir skambesį.
2016 m. žurnalas „Rolling Stone“ albumui skyrė 20–ąją vietą savo „40–ies geriausių visų laikų emo muzikos albumų“ sąraše.
NAPSA Stars FC
Lusakos „NAPSA Stars“ – Zambijos futbolo klubas iš Lusakos. Šis straipsnis apie futbolo ekipą, kuri rungtyniavo aukščiausioje šalies lygoje. Angliškuose šaltiniuose žinomas kaip National Pension Scheme Authority Football Club arba NAPSA Stars Lusaka. Namų rungtynes žaidžia „Vudlando“ stadione, talpinančiame 14 000 tūkst. žiūrovų.
Istorija
Klubo ištakos siekia 1969 m. Ankstesniais metais vadinosi Profund Warriors.
2012 m. klubą pradėjo remti National Pension Scheme Authority (NAPSA).
Nuo 2012 m. sezono rungtyniavo aukščiausioje šalies lygoje.
2019–2020 m. sezone užėmė ketvirtą vietą (geriausias klubo pasiekimas).
2020–2021 m. Superlygoje liko šešiolikti ir po sezono buvo perkelti į žemesnį divizioną.
2021–2022 m. Pirmame divizione (II pakopa) liko trečioje vietoje ir po sezono buvo perkelti į aukščiausią lygą.
Minamatos konvencija dėl gyvsidabrio
thumb|right|375px|Konvenciją priėmusios šalys.
Istorija
Gyvsidabrio naudojimą reguliuojančios sutarties būtinybės klausimas buvo iškeltas JT Aplinkos apsaugos programos 2009 m. vasarį, o sulaukus pritarimo inicijuotas paruošiamojo komiteto suformavimas. Komitetas susitiko penkis kartus ir paskutinio susikimo metu 2013 m. sausio 19 d. Ženevoje pasiekė sutarimą dėl konvencijos teksto. Valstybių vadovų pasirašymui sutartis buvo pateikta tų pačių metų spalio 10 d. Kumamoto mieste (Japonijoje) vykusios diplomatinės konferencijos metu. Pirmą dieną ją pasirašė 86 valstybės, įskaitant ir Lietuvą. 2022 m. vasario mėn. duomenimis konvenciją yra priėmusios 137 valstybės. Minamatos konvencija įsigaliojo 2017 m. rugpjūčio 16 d., praėjus 90 dienų po 50-tosios ratifikacijos.
Tarptautinis susitarimas dėl atogrąžų medienos (2006)
Tarptautinis susitarimas dėl atogrąžų medienos (, sutrumpintai ITTA) – tarptautinė sutartis, kuria siekiama reguliuoti tarptautinę prekybą atogrąžų miškų mediena ir užtikrinti darnią atogrąžų miškų miškotvarką. Jis buvo priimtas 2006 m. ir įsigliojo 2011 m. gruodžio 7 d., pakeisdamas 1994 m. priimtą ir nuo 1997 m. galiojusį tokio paties pavadinimo susitarimą. ITTA yra Tarptautinės tropinės medienos organizacijos pagrindinis dokumentas.
Pagal susitarimą jam priklausančios valstybės skirstomos į gamintojas (eksportuojančias tropinę medieną) ir vartotojas (importuojančias). Pirmajai grupei priklauso 31 valstybė, antrai – 36, įskaitant ir Lietuvą, kuri dalyvauja kaip ES narė.
Turinys
Susitarimu siekiama vienyti atogrąžų medienos eksportuojančias ir importuojančias šalis, skatinti jų bendradarbiavimą, kuris prisidėtų tiek prie abipusės ekonominės naudos, tiek ir prie atogrąžų miškų išsaugojimo ir darnaus jų panaudojimo. Susitarime daugiausiai dėmesio skiriama apibrėžti Tarptautinės tropinės medienos organizacijos struktūrą, valdymą, nesutarimų sprendimo mechanizmą.
Ermonaičiai
Ermonaičiai (, nuo 1938 m. Hermannsdorf, ) – buvęs kaimas Rytų Prūsijoje, Pilkalnio apskrityje, dabartinės Kaliningrado srities šiaurės rytinėje dalyje, 7 km į šiaurės vakarus nuo Lazdynų, 14 km į pietvakarius nuo Smalininkų, Šešupės kairiajame krante, Užbalių girios šiauriniame pakraštyje.
Istorija
dešinėje|miniatiūra|260px|Ermonaičių kaimo bendruomenė 1927 m. 1565–1580 m. Ermonaičiai (Armanaytzschen) atsiskyrė nuo senesnio Beinikiemio kaimo. Kaimo pavadinimas pavardinės kilmės, pagal 1560 m. gyvenusį činšininką Ermoną (Hermann). 1736 m. Ermonaičiuose gyveno 1 vokiečių ir 4 lietuvių šeimos (1740 m. mokesčių mokėtojų sąrašuose minimi valstiečiai Schmekaities, Josaities, Mertineities, Bartullies ). 1785 m. buvo karališkųjų valstiečių kaimas su 5 ugniakurais (gyvenamaisiais pastatais), 1821 m. – kaimas su 28 gyventojais. 1854 m. Ermonaičiuose buvo 9 gyvenamieji pastatai ir 56 gyventojai.
Iki 1723 m. priklausė Ragainės valsčiaus šaltyšiaus administruojamai Lazdynų seniūnijai, 1723–1818 m. – Įsruties apskrities Liepgalio domenų valsčiui, 1818–1945 m. – Pilkalnio apskričiai, buvo 1874 m. įsteigto Tupų valsčiaus kaimas. Tikintieji priklausė Lazdynų evangelikų liuteronų parapijai. 1905 m. Ermonaičiuose buvo 57 gyvenamieji pastatai, 315 gyventojų, iš jų – 108 lietuviai (34 %). XX a. pr. kaime buvo mokykla, malūnas, veikė perkėla per Šešupę. Kaimo vakariniu pakraščiu Šešupėn tekėjo Balupė.
Po Antrojo pasaulinio karo išnyko, dalis užaugo mišku. Nuo 2008 m. buvusio kaimo teritorija priklauso Krasnoznamensko rajono Aleksejevkos kaimo gyvenvietei.
Cna
Cna – upės Rusijoje ir Baltarusijoje.
Rusijoje
Baltarusijoje
Pieter Zeeman
Piteris Zėmanas (, 1865 m. gegužės 25 d. – 1943 m. spalio 9 d.) – olandų fizikas, kuris kartu su Hendriku Lorencu 1902 m. gavo Nobelio fizikos premiją už Zėmano efekto atradimą.
Tarptautinis susitarimas dėl atogrąžų medienos (1994)
Tarptautinis susitarimas dėl atogrąžų medienos (, sutrumpintai ITTA) – tarptautinė sutartis, kuria siekiama reguliuoti tarptautinę prekybą atogrąžų miškų mediena ir užtikrinti darnią atogrąžų miškų miškotvarką. Jis buvo priimtas 1994 m. ir įsigliojo 1997 m. sausio 1 d., pakeisdamas 1983 m. priimtą ir nuo 1985 m. galiojusį tokio paties pavadinimo susitarimą. 2011 m. gruodžio 6 d. susitarimą pakeitė naujesnė jo versija.
ITTA buvo Tarptautinės tropinės medienos organizacijos (ITTO) pagrindinis dokumentas. Jį buvo priėmę 45 valstybės.
Turinys
Lyginant su ankstesniu susitarimu šis šalia ekonominio bendradarbiavimo stipriau akcentavo aplinkosauginę ITTO atsakomybę išsaugoti atogrąžų miškus. Tai buvo įtakota 1992 m. vykusios Jungtinių Tautų Aplinkos ir plėtros konferencijos. Susitarime iškeltas ambicingas tikslas iki 2000 m. pasiekti, kad visa eksportui skirtos medienos gavyba vyktų tik iš darniai tvarkomų miškų, tačiau jo įgyvendinimas nebuvo iki galo sėkmingas. Susitarimu taip pat siekiama vienyti atogrąžų medienos eksportuojančias ir importuojančias šalis, skatinti glaudesnį jų ekonominį bendradarbiavimą. Susitarime apibrėžiama Tarptautinės tropinės medienos organizacijos struktūra, valdymas, nesutarimų sprendimo mechanizmas.
Lietuva 2004 m. Eurovizijoje
Lietuva dalyvavo 2004 m. Eurovizijoje, kuri vyko Stambule, Turkijoje. Lietuva grįžo į konkursą po vienerių metų pertraukos, kai pasitraukė iš konkurso dėl prastų rezultatų 2002 metais. Lietuvos nacionalinis radijas ir televizija (LRT) norėdamas išrinkti dainą-atstovę organizavo nacionalinę atranką. Surengtą atranką laimėjo duetas Linas ir Simona su daina „What's Happened to Your Love?“.
Eurovizijoje duetas užėmė šešioliktąją vietą pusfinalyje su 26 taškais ir į finalą nepateko.
2004 m. Lietuvos nacionalinė atranka į Euroviziją
Nuo 2004 m. sausio 3 d. iki vasario 7 dienos, kiekvieną šeštadienį vykdavo pusfinaliai, kurių iš viso buvo šeši. Pusfinalio rezultatus lėmė televizijos žiūrovų balsavimas – iš kiekvieno pusfinalio į finalą patekdavo 3 atlikėjai, o dar vienas papildomas bilietas į finalą buvo paskirtas daugiausiai balsų surinkusiam atlikėjui, kuriam nepavyko patekti į finalą.
Finalas
Nacionalinis finalas vyko 2004 m. vasario 14 dieną Kaune. Lietuvos atstovas buvo renkamas tokiu būdu: 50% taškų skyrė komisija ir tiek pat žiūrovai balsuodami telefonu.
Dėl susiklosčiusios situacijos, kai trys atlikėjai surinko tiek pat balų (18), vyko komisijos narių perbalsavimas: kiekvienas narys, kurių buvo aštuoni, turėjo po vieną balsą. Po šio perbalsavimo Linas ir Simona buvo paskelbti atrankos nugalėtojais.
Eurovizijoje
Lietuvai atstovavęs duetas Linas ir Simona pasirodė gegužės 12 d. vykusiame pusfinalyje dvyliktuoju numeriu – surinkdami 26 taškus, jie užėmė 16-ą vietą iš 22-ų galimų ir į finalą nepateko.
Koupavoguras
Koupavoguras – miestas pietvakarių Islandijoje, Reikjaviko priemiestis. Vyrauja gyvenamieji namai. Yra bažnyčia, Smaratorg bokštas – aukščiausias šalyje.
Ermes di Colloredo
Ermesas di Koloredas (,, 1622 m. kovo 28 d. Koloredo di Monte Albanas, Friulis – 1692 m. rugsėjo 21 d. Kamino al Taljamentas, Friulis) – friulų karininkas ir poetas.
Biografija
Buvo aštuntas vaikas devynių vaikų šeimoje. Penkiolikos metų drauge su savo broliais Kamilu ir Kurciju bei pusbroliu Čiru di Persu išvyko į Florenciją tarnauti Medičiams ir tapo didžiojo Toskanos hercogo Ferdinando II de Medičio rūmininku. Maždaug po septynerių Florencijoje praleistų metų, 1644 m., kaip kapitonas su imperatoriaus Ferdinando III kariuomene išėjo į Trisdešimtmetį karą ir prisijungė prie savo brolio Džano Batistos, kuris irgi kariavo. Pasibaigus karui savo brolio pavyzdžiu įstojo į Venecijos sinjorijos kariuomenę, joje buvo kirasierių kavalerijos karininkas. Neilgai trukus, 1659 m., priklausydamas Vienos rūmams jis vėl buvo Veneto ir Istrijos teritorinės kariuomenės karininkas bei Friulio parlamento narys.
Eilių friulų kalba autorius, kūryba pasižymi dideliu realizmu, tačiau matomi ir satyros bei liaudies motyvai. Ermesas di Koloredas laikomas friulų literatūros dainiumi. Mirė 1692 m. mėgstamoje Gorico di Kamino al Taljamento viloje, „gražiausiame Friulio sode“, kur jis praleido našiausius savo poetinės kūrybos metus.
Renaissance FC de Ngoumou
Istorija
2000 m. įkurtas klubas. Eilę metų rungtyniavo žemesniuose divizionuose.
2021–2022 m. sezone A grupėje liko vienuolikoje vietoje ir į finalinį etapą nepateko.
Clariden Leu
Clariden Leu – privatus bankas, kuris buvo įkurtas Ciuriche 1755 m. Šis bankas yra išlaikęs pagrindines privačiųjų bankų veiklos tradicijas ir principus. „Clariden Leu“ teikia tik turto ir investicijų valdymo paslaugas privaties ir instituciniams klientams. „Clariden Leu“ priklauso „Credit Suisse“ bankui. Šiuo metu „Clariden Leu“ yra vienas iš didžiausių privačių bankų Šveicarijoje. 2010 m. „Clariden Leu“ valdė 96 mlrd. CHF vertės turtą, o jo pelnas pasiekė 209 mlrd. Šveicarijos frankų.
Tapa (reikšmės)
Žodis tapa gali reikšti:
Relationship of Command
Relationship of Command – trečiasis amerikiečių post-hardcore grupės „At the Drive-In“ albumas, išleistas 2000 m. rugsėjo 12 d. Albumo skambesys sujungia grupės agresyvumą su melodingesne puse, emociškais vokalais ir siurrealiais dainų žodžiais. Nors jau ir po albumo išleidimo jis buvo teigiamai įvertintas kritikų, šiuo metu įrašas laikomas ne tik vienu svarbiausių dešimtmečio post-hardcore darbų, bet ir vienu svarbiausių roko muzikos albumų.
Žurnalas „NME“ albumą išrinko kaip dvyliktą geriausią dešimtmečio albumą, o „Kerrang“ suteikė 37–ąją vietą visų laikų įtakingiausių albumų sąraše.
Po albumo išleidimo, 2001 m. kovą, grupė paskelbė pradedanti neriboto laiko kūrybinę pertrauką.
Kūrybinė grupė
At the Drive-In
FK Metalurg Pernik
FK Metalurg Pernik – Bulgarijos futbolo klubas iš Perniko.
Dovydas Redikas
Dovydas Redikas (g. 1992 m. gruodžio 11 d. Šiauliuose) – Lietuvos krepšininkas.
RKB Arma
Rygos „Arma“ – Latvijos futbolo klubas iš Rygos.
Dovydas Redikas
Karjera
2010 rugpjūčio mėnesį pasirašė sutartį su Vilniaus „Lietuvos rytu“, vėliau buvo paskolintas Vilniaus „Perlo“ komandai.
2010–2011 m. sezone Vilniaus „Perlo" komandoje debiutavo aukščiausioje Lietuvos krepšinio lygoje (LKL).
2013 m. spalio mėn. pablogėjus santykiams su Vilniaus „Lietuvos ryto“ vyr. treneriu Dirku Bauermanu žaidėjas buvo paskolintas Pasvalio „Pieno žvaigždžių“ klubui.
2016 m. birželio pabaigoje už teisingo ir sąžiningo žaidimo nesilaikymą buvo metams diskvalifikuotas iš LKL varžybų.
2017 m. gruodžio viduryje sugrįžo į Lietuvą ir pasirašė sutartį iki sezono pabaigos su NKL lygos Jonavos klubu.
Lietuvos jaunimo rinktinės
2008 metais kartu su Lietuvos jaunučių (iki 16 metų) rinktine Europos čempionate iškovojo aukso medalius.
2010 m. Lietuvoje vykusiame Europos jaunių (iki 18 m.) čempionate kartu su Lietuvos jaunių (iki 18 metų) dar kartą tapo Europos čempionu.
2011 m. liepą Pasaulio jaunimo (U-19) čempionate Latvijoje su auksine Lietuvos devyniolikmečių rinktine tapo pasaulio čempionu, be to, buvo vienas lyderių.
2012 m. Slovėnijoje vykusiame Europos jaunimo (iki 20 m.) čempionate kartu su Lietuvos jaunimo (iki 20 metų) rinktine trečią kartą tapo Europos čempionu.
Asmeninis gyvenimas ir baudžiamoji byla
Draugavo su fotomodeliu Asta Valentaite. 2017 m. D. Redikas tapo kaltinamuoju, jog 3 metus sistemingai, stambiu mastu vogė iš A. Valentaitės turtą (papuošalus, brangenybes ir kitas vertybes).
2019 m. Europos moterų krepšinio čempionatas
2019 m. Europos moterų krepšinio čempionatas – 37-tasis Europos moterų krepšinio čempionatas, kuris vyko 2019 m. birželio 27 - liepos 7 dienomis Serbijoje ir Latvijoje.
Brockhampton
„Brockhampton“ (stilizuojama BROCKHAMPTON) – amerikiečių muzikos kolektyvas, suformuotas Teksase 2015 metais ir šiuo metu veikiantis Kalifornijoje vedamas Kevin Abstract. Grupė išleido savo pirmąjį dainų rinkinį (mixtape) pavadinimu „All-American Trash“ 2016 metais, o 2017 – albumų trilogiją „Saturation“. „Brockhampton“ suformuota internetiniame forume „KanyeToThe“. Grupė sulaukė dedikuotų fanų sekimo ir teigiamo kritikų įvertinimo.
2017: „Saturation“ trilogija
2017 m. sausį grupė išleido naują singlą su vaizdo klipu „Cannon“. Tų pačių metų gegužę „Brockhampton“ išleido „Face“ – pirmąjį singlą iš savo debiutinio albumo „Saturation“. Mėnesio eigoje „Brockhampton“ išleido dar tris singlus. Visi jie buvo režisuoti Kevin Abstract ir filmuoti Los Andžele, Kalifornijoje. „Saturation“ išleistas 2017 m. birželio 9 d. Albumas sulaukė teigiamo kritikų ir įvertinimo ir suteikė grupei naujo dėmesio.
Iš karto po „Saturation“ išleidimo grupė pranešė pradėjusi kurti „Saturation II“ – tęsinį praėjusiam savo albumui. 2017 m. rugpjūčio 1 d. grupė išleido debiutinį singlą iš „Saturation II“ pavadinimu „Gummy“. Po savaitės išleistas antrasis singlas ir vaizdo klipas „Swamp“. Rugpjūčio 15 d. išleistas trečiasis singlas „Junky“ ir atskleista „Saturation II“ išleidimo data. „Saturation II“ išleistas rugpjūčio 25 d. ir taip pat sulaukė teigiamo kritikų įvertinimo.
Tų pačių metų gruodžio 1 dieną grupė oficialiai pranešė apie „Saturation III“. Iš pradžių grupė teigusi, kad tai žada būti jų paskutinis albumas, tačiau paskui šį teiginį paneigė sakydami, kad tai neturėjo būti suprasta pažodžiui. 2017 m. gruodžio 12 d. išleistas albumo pagrindinis singlas „Boogie“.
2017 m. gruodžio 14 d. „Brockhampton“ pranešė apie ketvirtąjį savo albumą „Team Effort“, kuris planuojamas išleisti 2018 m.
Bank Sarasin
Bank Sarasin & Cie AG – privatus bankas, kuris buvo įkurtas Bazelyje 1841 m. Šis bankas yra išlaikęs pagrindines privačiųjų bankų veiklos tradicijas ir principus. „Bank Sarasin“ teikia tik turto ir investicijų valdymo paslaugas privaties ir instituciniams klientams.
Girolamo Biancone
Džirolamas Bjankonė (, apie 1530 m. Tolmedzas – tarp 1589 m. sausio 18 d. ir 1593 m. kovo 31 d.) – friuliškai rašęs friulų poetas.
FK Zibens/Zemessardze
Alūkstos „Zibens/Zemessardze“ – Latvijos futbolo klubas iš Alūkstos.
Girolamo Biancone
Biografija
Gimė Tolmedzo valdytojo Andrėjos (Andrea) šeimoje. Didžioji Dž. Bjankonės gyvenimo dalis buvo pažymėta kruvinų Tolmedzo kilmingųjų rietenų, prasidėjusių dar prieš jam gimstant, 1511 m. Tarpusavyje daugiausia kariavo Koloredų (Colloredo) ir Savornjanų (Savorgnano) šeimos, kiti kilmingieji, palaikydami vieną ar kitą pusę, į šias rietenas įsitraudavo. 1568 m. buvo bandoma šiedvi šeimas sutaikyti ir ta proga Dž. Bjankonė parašė sonetą „Sore la paas dai signors Colorez e Savorgnians“. Rasti ir išleisti du (1574 ir 1576 m.) Dž. Bjankonės laiškai Marcijui Koloredui (vienam iš pagrindinių nesantaikos veikėjų). 1568 m. sonetas „Sore lu Clarissim misser Francesch Viniir lutignint d’Udin“ susijęs su nužudytųjų dėl garbės mirtimis, sonete primygtinai ir nuoširdžiai raginama Friulyje padaryti tvarką.
FK Zibens/Zemessardze
Istorija
Klubas žinomas nuo 1998 m. ir tuomet debiutavo Antroje lygoje.
Pirma lyga
1999 m. pateko į Pirmą lygą. 1999 m. užėmė trečią vietą.
Girolamo Biancone
Biografija
Dž. Bjankonė vedė Olimpiją, Džordžo Elto di Džemonos dukterį, kurios protėviai kilę iš Zalcburgo. 1570 m., kaip sulaikytasis liudytojas, Dž. Bajankonė dalyvavo Matėjo Bruno di Tolmedzo teisme, šis žmogus buvo teisiamas už reformacijos doktrinų palaikymą ir sklaidą. Ilgą laiką ir Dž. Bjankonė buvo įtariamas kaip reformacijos šalininkas, tačiau visi jo kūriniai, tarp jų ir namažai sonetų, šiuos įtarimus nuneigia.
D. Bjankonė apibūdinamas kaip drovus ir uždaras poetas. Vis dėlto jis susirašinėjo su dauguma XVI a. friulų kultūros veikėjų: Rikardu Luidžiniu, Nikolo Morlupinu, Džirolamu Siniu, Fabiju Kvintilianu Ermakora, Paolu Rigolinu, Džuzepe Dačianu. Vienas žinomiausių Dž. Bjankonės kūrinių – 24–ių oktavų eilės „Krikščioniški įspėjimai“. Šie įspėjimai – tai ilgas ir mąslus Evangelijų perpasakojimas apie eschatologinius ženklus: karalysčių karus, epidemijas, badą, šalis.
FK Zibens/Zemessardze
Pirma lyga
2000 m. tapo Pirmos lygos nugalėtojais ir sportiniu principu pateko į Virsliga.
Virsliga
2001 m. pateko į aukščiausią šalies lygą. Šiame sezone ekipa pelė vienuolika įvarčių, prasileido ė savus vartus 118.
2001 m. birželio 17 d. žaidė svečiuose prieš Dinaburg FC ir pralaimėjo varžovams triuškinančiu rezultatu 1:11.
2001 m. liepos 28 d. namuose net 0:9 pralaimėjo Skonto FC.
2001 m. rugsėjo 30 d. ir vėl namų aikštėje pralaimėjo Skonto FC. Šį kartą rezultatas buvo tragiškas – 0:11.
Virsliga čempionate iškovojo vieną pergalę ir kartą sužaidė lygiosiomis. Iškovojo vos keturis taškus ir po sezono iškrito į Pirmą lygą.
Pirma lyga
Nuo 2002 m. žaidė Pirmoje lygoje.
Dijalumos krioklys
Krioklys susiformavęs iš dviejų upių − Punagala Oja ir Kuda Oja, kuri savo ruožtu yra Kirindi Oja upės intakas.
FK Zibens/Zemessardze
Pirma lyga
2006–2007 m. buvo Dinaburg FC klubo dukterinė komanda.
Dijalumos krioklys
Dijalumos krioklys yra gausiai lankomas turistų, nes įsikūręs gerai pasiekiamoje vietoje.
FK Zibens/Zemessardze
Pirma lyga
2009 m. klubas nebedalyvavo jokiose pirmenybėse.
Spalvinė gama
Žalia ir geltona spalvos.
PFK Marica Plovdiv
PFK Marica Plovdiv – Bulgarijos futbolo klubas iš Plovdivo.
Winter Rally
thumb|Ralio logotipas|right Winter Rally – automobilių ralio varžybos vykstančios Utenos savivaldybės teritorijoje. Nuo 2007 m. varžybas organizavo UAB „Pitlane“/VšĮ „Nacionalinis automobilių klubas“. Nuo 2007 iki 2020 m. ralis buvo Lietuvos automobilių ralio čempionato etapas. Varžybos vyksta sniego, ledo, apledėjusio žvyro dangomis.
2020–2021 m. Serie A
Italijos futbolo varžybos 2020–2021 m. – buvo 119-as aukščiausios Italijos futbolo lygos sezonas. Sezonas prasidėjo 2020 m. rugsėjo 19 d. ir baigėsi 2021 m. gegužės 23 d. Titulą gynė 9 kartus iš eilės čempione tapusi Juventus FC ekipa.
Serie A čempionais pirmą kartą po 2009-2010 m. sezono tapo FC Internazionale Milano klubas.
Į Serie A iš Serie B pakilo Benevento Calcio ir FC Crotone komandos, o po atkrentamųjų varžybų pateko Spezia Calcio. Po sezono į Serie B sugrįžo Benevento Calcio, FC Crotone ir Parma komandos.
Kretingos Lurdas
miniatiūra|250px|Kretingos Lurdas, skirtas švč. Mergelei Marijai
Kretingos Lurdas – švč. Mergelės Marijos garbei Kretingoje pastatytas Lurdas, vienas miesto simbolių, svarbus istorijos, religinės kultūros ir architektūros paveldo simbolis. Šiandien čia vyksta Kretingos miesto šventės, ugdymo įstaigų renginiai, atlaidai. Lurdas stovi slėnyje Vilniaus ir J. Pabrėžos gatvių kampe, tarp Kretingos katalikų bažnyčios ir šv. Antano rūmų, šalia vienuolyno tvenkinio.
Istorija
Lurdas buvo pastatytas 1933 m. rugpjūčio 2 d., ceremonijoje dalyvaujant tuometiniam Lietuvos prezidentui Antanui Smetonai, krašto apsaugos ministrui Baliui Giedraičiui bei 25 tūkst. tikinčiųjų iš visos Lietuvos. Lurdas sumanytas 75-ųjų švč. Mergelės Marijos apsireiškimo Prancūzijoje esančiame Lurde metinių proga. Kretingoje, Dopulčio (Pastauninko) upelio slėnyje, prie vienuolyno, Lurdą įrengti nusprendė kunigas Antanas Dirvelė. Aukštutinėje angoje pastatyta švč. Lurdo Marijos skulptūra. Kitoje žemutinės angos pusėje – klūpančios šv. Bernadetos su žvake rankose, žiūrinčios į švč. Mergelę Mariją, statula. Abi statulos atvežtos iš Prancūzijos.
1941 m., į miestą įžengus vokiečių kariuomenei, Lurdas tapo žydų žudynių vieta. Pokaryje, praėjus dešimtmečiui, sovietų valdžios nurodymu grota iki pusės užpilta žemėmis. 1952 m. Lurdas sunaikintas, tačiau vietos gyventojams pavyko išsaugoti ir į bažnyčią perkelti jo skulptūras. Vėliau šalia Lurdo esanti švč. Mergelės Marijos aikštelė paversta kareivių mankštos ir pratybų vieta. 1989 m. Kretingos gyventojai Lurdą vėl sutvarkė – išvalė upelį, nutiesė takelius, pasodino medžių, sugrąžino skulptūras. 1989 m. Lurdas buvo pašventintas iš naujo. 2003 m. Lurdas įrašytas į LR Kultūros vertybių registrą.
Alexis de Tocqueville
Aleksis de Tokvilis (, pilnas vardas Alexis-Charles-Henri Clérel de Tocqueville) (1805 m. liepos 29 d. Paryžiuje – 1859 m. balandžio 16 d. Kanuose) – prancūzų teisininkas, politikas, istorikas, mąstytojas. Garsus klasikinio liberalizmo politikos tradicijos atstovas.
Darbai
Žinomas už darbus „Demokratija Amerikoje” (išleistą dviem tomais: 1835 m. ir 1840 m.) ir „Senasis režimas ir revoliucija” (1856 m.). Abiejuose savo darbuose Tokvilis nagrinėjo vakarų visuomenėse didėjančios socialinių sąlygų lygybės padarinius individui ir valstybei. Apdovanotas Garbės legiono ordinu.
In•ter a•li•a
in•ter a•li•a – ketvirtasis amerikiečių post-hardcore grupės „At the Drive-In“ albumas, išleistas 2017 m. gegužės 5 d. Tai – pirmasis grupės albumas per septynioliką metų nuo 2000 m. išleisto „Relationship of Command“. Įrašas buvo įrašytas 2016 m., po grupės atsikūrimo koncertinio turo.
Albumas sulaukė daugiausia teigiamų kritikų įvertinimų ir po metų nuo jo išleidimo, 2018 m. lapkritį, „At the Drive-In“ vėl nusprendė padaryti neriboto laiko kūrybinę pertrauką.
Kūrybinė grupė
At the Drive-In
Techninis personalas
David Campana Piquer
Davidas Kampana Pikeras (David Campana Piquer) – Ispanijos futbolo specialistas. 2017 m. gegužės mėn. atvyko į Lietuvą ir tapo „U. Utenio“ vyr. treneriu.
Biografija
Treneris yra dirbęs „Barcelona“ ir Madrido „Atletico“ sistemose. Anksčiau treniravo „Malagos“ ir „Granados“ futbolo klubų jaunimo komandas.
Vadovavo „La liga“ trenerių bendradarbiavimo ir mainų projektui su Kinija.
2017 m. liepos 23 d. pirmą kartą Lietuvos futbolo istorijoje startinėje ekipos sudėtyje nebuvo nė vieno lietuvio.
Po 2017 m. A lygos sezono „U. Utenio“ klubo vadovai pranešė, kad kitą sezoną (2018 m.) dalyvaus Pirmoje lygoje. Buvo atsisakyta David Campana Piquer paslaugų.
2018/19 m. sezone dirbo Ispanijoje Club Deportivo Alcalá. Ši komanda žaidė regioninėje Andalūzijos lygoje.
2019 m. birželio mėn. persikėlė į Armėniją ir tapo Prejer lygos dalyvio Vanadzoro „Loṙi“ vyr. treneriu. Šiame treneriu dirbo iki 2020 m. birželio 2 d. Iškovojo antrą vietą Premjer lygoje.
Po sezono (2020 m. vasarą) buvo pakviestas dirbti į šalies čempionų FC Ararat-Armenia klubą. Jame dirbo iki 2021 m. kovo mėn., kai buvo atleistas. Tuo metu jo vadovaujama ekipa Premjer lygoje buvo ketvirta.
Grįžo į Ispaniją ir tapo Atlético Porcuna CF treneriu. O 2022 m. vasarą perėjo į CD El Palo.
George Weah
Džordžas Vea, pilnas vardas Džordžas Taulonas Manė Opongas Usmanas Vea (George Tawlon Manneh Oppong Ousman Weah; g. 1966 m. spalio 1 d.) – žymus Liberijos futbolininkas (puolėjas), vėliau – politikas, visuomenininkas, nuo 2017 m. – šalies prezidentas.
Futbolininko karjera
Džordžas Vea kilęs iš kru tautos, gimė ir augo Monrovijos lūšnyne Klara Taune. Futbolininko karjerą pradėjo vietiniuose Liberijos klubuose, su jais laimėjo šalies taurę ir čempionatą. 1987–1988 m. rungtyniavo Dramblio Kaulo Krante ir Kamerūne, o vėliau pakviestas į Europą, ir tapo Arseno Vengero treniruojamo „Monaco“ klubo žaidėju. Sėkmingai įsitvirtinęs klube, Vea 1989 m. buvo išrinktas geriausiu Afrikos futbolininku, 1991 m. laimėjo Prancūzijos taurę, o 1992 m. pasiekė Europos taurės finalą.
thumb|left|200px|Džordžas Vea 1992 m. su „PSG“
Nuo 1992 m. Vea karjerą tęsė „Paris Saint-Germain“ klube, su kuriuo laimėjo šalies taurę ir čempionatą, tapo rezultatyviausiu 1994–1995 m. UEFA Čempionų lygos žaidėju. 1995 m. žaidėjas persikėlė į Italiją, kur prisijungė prie „AC Milan“ klubo ir netruko tapti jo rezultatyviausiu žaidėju. Po labai sėkmingo pasirodymo 1995 m. sezone, Džordžas Vea tapo Ballon d'Or, Onze d'Or apdovanojimų nugalėtoju, paskelbtas FIFA Pasaulio metų žaidėju. Po kito sėkmingo sezono, Džordžas Vea sporto žurnalistų buvo išrinktas Afrikos šimtmečio futbolininku.
1996 m. lapkritį Vea įsivėlė į skandalą, kai stadiono koridoriuje trenkė portugalų futbolininkui Žoržei Koštai ir sulaužė jam nosį. Vea teigė taip padaręs dėl nuolatinių Koštos rasistinių įžeidinėjimų.
Nepaisant labai sėkmingos klubinės karjeros, Džordžas Vea niekad nedalyvavo nei pasaulio futbolo čempionate, nei yra iškovojęs Afrikos taurės. Nors Džordžas Vea įdėjo daug pastangų stiprinant ir finansiškai remiant Liberijos rinktinę, jo karjeros laikais Liberija pateko į 1996 ir 2002 m. Afrikos Tautų taurės turnyrus, bet abusyk iškrito po grupių lygmens, o 2002 m. Liberijai pritrūko 1 taško, kad patektų į pasaulio čempionatą.
Nors Džordžas Vea nebuvo toks rezultatyvus, kaip kiti geriausi to laikmečio puolėjai, jis pasižymėjo universalumu, geru žaidimu už baudos aikštelės ribų, buvo techniškas, atletiškas, kūrybingas žaidėjas.
Visuomeninė ir politinė karjera
Dar būdamas futbolininku, Džordžas Vea skatino futbolo plėtrą šalyje (1994 m. įkūrė „Junior Professionals“ futbolo mokyklą), rėmė humanitarinę veiklą, buvo paskirtas JTO geros valios ambasadoriumi.
Pasibaigus Liberijos antrajam pilietiniam karui, Džordžas Vea pareiškė kandidatuosiantis 2005 m. Liberijos prezidento rinkimuose. Nors Vea buvo labai populiarus šalyje, priešininkai, kaip jo trūkumus, pabrėžė išsilavinimo ir politinės patirties stoką. Jo varžovė rinkimuose buvo Harvardo universitetą baigusi buvusi finansų ministrė Elen Džonston Serlif. Patekęs į antrą rinkimų ratą, Vea ženkliai pralaimėjo Serlif (surinko 40,6 %, o jo varžovė – 59,4 %).
Norėdamas užpildyti išsilavinimo ir patirties spragas, Džordžas Vea baigė verslo administravimo studijas Majamio De Vrajaus universitete, tada pateko į Montserado apskrities tarybą. 2011 m. prezidento rinkimuose Vea dalyvavo kaip kandidato į prezidentus Vinstono Tabmano siūlomas viceprezidentas, bet Tabmanas rinkimus pralaimėjo. 2014 m. Vea išrinktas į Liberijos senatą nuo Montserado apskrities.
2017 m. Džordžas Vea vėl kandidatavo prezidento rinkimuose, ir surinkęs 61,5 % balsų, nugalėjo savo varžovą, buvusį viceprezidentą Džozefą Boakajų.
Viliūnų valsčius
Viliūnų valsčius – Rytų Prūsijos administracinis teritorinis vienetas, gyvavęs 1874–1945 m. dabartinės Kaliningrado srities rytinėje dalyje. Priklausė Pilkalnio apskričiai. Valsčiaus centras buvo Viliūnuose.
Istorija
Suformuotas 1874 m. pagal 1872 m. priimtus „Apskričių nuostatus Prūsijos, Brandenburgo, Pomeranijos, Poznanės, Silezijos ir Saksonijos provincijoms“ iš 14 kaimo bendruomenių ir 5 dvaro apygardų. 1928 m. panaikintos visos dvaro apygardos: Viliūnų dvaro apygarda prijungta prie Viliūnų kaimo, Ežerupių – prie Plynių kaimo, Bačkelių ir Bačkių – prie Kumelupių kaimo, Diržkiemio – prie Užalksnių kaimo (naujoji seniūnija pavadinta Diržkiemio kaimo bendruomene). 1928–1945 m. Viliūnų valsčių sudarė 14 kaimo bendruomenių: Bylių, Diržkiemio, Juodeglynų, Juodžių, Kailių, Kiečių, Kumelupių, Kuzmų, Lenkčių, Opšriūtų, Paulikų, Plynių, Viliūnų ir Žydžių.
Valsčius buvo pietinėje apskrities dalyje. Valsčiuje buvo vienintelis apskrityje Viliūnų ežeras, tekėjo Ežerupės, Vėžupės, Paduodupės ir Briedupės upeliai, vakariniame pakraštyje telkšojo nedidelė Paniabalio pelkė. Valsčiaus teritoriją kirto Pilkalnio–Širvintos plentas ir Pilkalnio siauruko Grumbkaukaičių–Širvintos atšaka. Didžiausia gyvenvietė 1939 m. buvo valsčiaus centras ir bažnytkaimis Viliūnai (289 gyv.).
Švenčionių rajono savivaldybės viešoji biblioteka
Švenčionių rajono savivaldybės viešoji biblioteka – pagrindinė biblioteka Švenčionių rajono savivaldybėje. Bibliotekoje yra 3 pagrindiniai skyriai – Vaikų literatūros, Skaitytojų aptarnavimo ir bibliografinis-informacinis, Spaudinių komplektavimo ir tvarkymo skyriai.
Istorija
Švenčionių biblioteka įkurta 1941 m., nors dar 1860 m. Švenčionyse veikė visuomeninė biblioteka. Bibliotekoje buvo du skyriai, veikė visą dieną ir už naudojimąsi reikėjo mokėti 5 rublius kasmet. Caro valdžia 1863 m. biblioteką uždarė. 1934 m. įkurta viešoji biblioteka, 1941 m. – valstybinė viešoji biblioteka, kurioje 1943 m. duomenimis buvo 9500 tomų, 6000 knygų svetimomis kalbomis, 1150 skaitytojų, per mėnesį buvo išduodama 1100 leidinių; veikė skaitykla. 1943 m. biblioteka sudegė, bet jau 1944 m. buvo atkurta, 1950 m. tapo rajonine, 1977 m. – centrine rajono, 1995 m. – savivaldybės biblioteka.
FK Olimpik Teteven
FK Olimpik Teteven – buvęs Bulgarijos futbolo klubas, įkurtas Galatoje, 1998 m. persikėlęs į Teteveną. Prezidentas Strahil Dimčev. 1999 m. prisijungė prie Beroe Stara Zagora komandos.
Švenčionių rajono savivaldybės viešoji biblioteka
Istorija
Nuo 2008 m. partnerystės principu su Vilniaus apskrities Adomo Mickevičiaus viešąja biblioteka teikia kraštotyros medžiagą į „Vilnijos vartų“ internetinę svetainę.
Filialai
2016 m. lapkritį bibliotekai priklausė 15 filialų:
FK Venta Kuldīga
Kuldygos „Venta“ – buvęs Latvijos futbolo klubas, įkurtas Ventpilyje, po 2004 m. sezono perkeltas į Kuldygą. O 2005 metais nustojo vykdyti veiklą.
Istorija
1997–2002 m. buvo prisijungęs prie FK Ventspils klubo.
2005 m. bankrutavo, prijungtas prie Skonto Riga komandos.
Saturation
„Saturation“ (stilizuojama SATURATION) – debiutinis amerikiečių repo grupės „Brockhampton“ studijinis albumas, išleistas 2017 m. birželio 9 d.
Didžiąją dalį albumo prodiusavo Brockhampton nariai Romil Hemnani, Jabari Manwa ir Kiko Merley.
Palmerston Nortas
Palmerston Nortas  – miestas Naujojoje Zelandijoje, Šiaurės salos pietinėje dalyje, 140 km į šiaurę nuo Velingtono, prie Manavatu upės. Manavatu-Vanganujaus regiono administracinis centras. Geležinkelių ir plentų mazgas, veikia tarptautinis oro uostas. Metalo apdirbimo, tekstilės, maisto pramonė. Yra 1927 m. įkurtas Massey universitetas.
Istorija
Gyvenvietė pradėjo kurtis viduryje miško apie 1866 m. Ilgą laiką tai buvo mažas medkirčių kaimas, sparčiau augti pradėjęs XIX a. pab. Miestas pavadintas Jungtinės Karalystės premjero, Pamerstono grafo Džono Templo garbei. Priešdėlis Nortas („šiaurinis“) pridėtas todėl, kad Pietų saloje jau buvo Palmerstono miestelis.
PFK Nesebʺr
PFK Nesebʺr – Bulgarijos futbolo klubas iš Nesebero.
Istorija
Klubo ištakos siekia 1946 m.
AB Aerotransport
AB Aerotransport arba ABA, nuo 1939 m. taip pat naudojusi pavadinimą – Swedish Air Lines – Švedijos oro transporto kompanija, veikusi 1924–1951 m.
Istorija
AB Aerotransport buvo pirmoji aviakompanija Europoje, pradėjusi vykdyti keleivių pervežimus trimotoriais lėlktuvais (1925 m., Junkers G.24), taip pat antroji aviakompanija Europoje, pradėjusi naudoti Douglas DC-3 (1937 m.).
miniatiūra|AB Aerotransport Junkers F.13, nuo 1928 m. naudoti naktiniams pašto skrydžiams Stokholmas-LondonasAviakompanija 1924 m., tarp kitų reisų, vykdė ir maršrutą Stokholmas–Helsinkis–Talinas–Ryga–Klaipėda–Karaliaučius. Skrisdamas iš Stokholmo į Karaliaučių lėktuvas Klaipėdos oro uoste nusileisdavo 16:15, o atgal išskrisdavo kitą dieną – 7:45. Kelionė maršrutu Stokholmas – Klaipėda kainavo 250 Švedijos kronų, su savimi buvo galima nemokamai paimti iki 10 kg sveriantį rankinį bagažą, papildomas bagfao kilogramas kainavo 2 Švedijos kronas. Matomai skrydžiai į Klaipėdą buvo nepelningi, nes 1925 m. „AB Aerotransport“ jų atsisakė. 1927 m. buvo planuojama pradėti jungtinius reisus su „Deutsche Luft-Hansa", kuri turėjo aptarnauti maršrutą Klaipėda-Karaliaučius-Dancigas, o iš dvejų patarųjų meistų keleiviasi galės pasinaudoti kitais AB „Aerotransport“ ir partnerių aviakompanijų siūlomais maršrutais, pvz., į Varšuvą. Šie planai nebuvo įgyvendinti, nes Klaipėdos oro uostas tais metais dar prieš vasaros skrydžių sezoną užsidarė.
1946 m. „ABA“ susisijungė su Danijos oro bendrove „Det Danske Luftfartselskab A/S“, Norvegijos „Det Norske Luftfartselskap A/S“, Švedijos „Svensk Interkontinental Lufttrafik“ į koncerną, vėliau pavadintą „SAS“.
Flotilė
Visu savo egzistavimo laikotarpiu ABA eksploatavo šiuos orlaivius:
Gazelle FA
Istorija
2015 m. įkurtas klubas. Rungtyniavo žemesniuose divizionuose. 2018 m. tapo Antrojo diviziono nugalėtojais. Po sezono buvo perkelti į aukščiausią šalies lygą.
2021–2022 m. sezone rungtyniavo Elite One ir B grupėje buvo pirmoje vietoje. Pateko į finalinį etapą. Jame pralaimėjo visas trejas rungtynes ir liko ketvirti.
300 Lakes Rally
thumb|Ralio logotipas|right 300 Lakes Rally – automobilių ralio varžybos, vykstančios Zarasų ir Visagino savivaldybių teritorijose. Nuo 2010 m. vykstančias varžybas organizuoja VšĮ „Autosporto projektai“. Ralis patenka į Lietuvos automobilių ralio čempionato sudėtį. Varžybos vyksta žvyro, asfalto dangomis.
Balkšvasis gyslotis
Balkšvasis gyslotis (Plantago ovata) – gyslotinių šeimos augalų rūšis. Savaime paplitęs Viduržemio jūros regione, rytuose arealas siekia Indiją, Pakistaną, Afganistaną, Vidurinę Aziją (šiame regione žinomas kaip isfagula, ispaghola, isafgolas). Auginamas pietvakarinėse JAV valstijose, Kinijoje.
Augalas vienmetis, žolinis. Šaknis ilga, tvirta. Stiebas trumpas, pažemėje išsišakojęs. Lapai priešiniai, 2–5 cm ilgio. Žiedynas – 0,5–2 cm ilgio varpa su tankiais žiedeliais baltais vainiklapiais. Sėklos gelsvai rudos, 2,5–3 mm dydžio. Augalas žydi gegužę–birželį, vaisius veda birželį–liepą.
Šviesiamėgis. Auga įvairaus drėgnumo molingoje dirvoje.
Balkšvojo gysločio sėklos ir lapai valgomi. Iš sėklų luobelių gauti glitėsiai naudojami kaip maistinis stablizatorius. Augalo sėklos, ypač, jų luobelės, kuriose gausu skaidulų, labai išbrinksta, ir nuo seno naudojamos kaip laisvinamoji priemonė. Balkšvųjų gysločių luobelės geriamos siekiant pagerinti žarnyno veiklą, užkietėjus viduriams. Be to, balkšvojo gysločio luobelės padeda iš organizmo pašalinti toksinus. Gysločio aliejus naudojamas aterosklerozės profilaktikai, cholesterolio kiekiui kraujyje mažinti.
Plutarco Sporeno
Plutarkas Sporenas  – XVII a. friulų dvasininkas ir friuliškai rašęs poetas.